Id al-Fitr

**Id al-Fitr** tai **Eid al-Fitr** () on islamilainen juhla, jota vietetään jokavuotisen paastokuukauden ramadanin päättymisen kunniaksi. Juhla on kolmipäiväinen ja ajoittuu islamilaisen kalenterin kymmenennen eli šawwal-kuukauden alkuun. Id al-Fitr on toinen pääjuhla islamissa, Id al-Adhan, eli uhrijuhlan lisäksi. Sekä sunni- että šiiamuslimit viettävät Id al-Fitriä.

Juhlan yhteydessä muslimit toivottavat toisilleen *Eid Mubarak* (arab. عيد مبارك, *‘Īd* *Mubārak, *"siunattua Eidiä"), sekä sen eri kielten variantteja.

## Etymologia
*‘Īd* (tai Eid) tarkoittaa arabiaksi yleisesti juhlaa, ja *Fiṭr* paaston rikkomista. Juhlasta käytetään välillä myös nimitystä *ʿĪd al-Ṣaghīr*, eli "pieni juhla", joka viittaa siihen, että Id al-Adha (*ʿĪd al-Kabīr*, "suuri juhla") on islamissa kahdesta Id-juhlasta merkittävämpi.

Turkin kielessä Id al-Fitr tunnetaan nimellä *Ramazan Bayramı*, bayramin ollessa turkkilainen sana juhlalle tai pyhäpäivälle. Jotkut muut turkkilaiset kielet puolestaan käyttävät sanaa *uraza*, joka tarkoittaa turkkilaisittain paastoa (tt. *Uraza bäyräme* / Ураза бәйрәме, kz. *Oraza ayt* / Ораза айт). Tämä ilmenee myös venäjän kielessä (*Uraza-Bairam*, Ураза-Байрам).

## Juhlan viettäminen
Profeetta Muhammedin sanat "Jokaisella kansalla on juhlansa, ja tämä on teidän juhlanne" osoittavat, että kaksi Id-juhlaa (Id al-Adha ja Id al-Fitr) ovat vain muslimeja varten. Muslimeilla ei ole muita juhlapäiviä; Id al-Fitr on muslimeille samantapainen juhla kuin joulu. Abu Dawud kertoi: "Allahin lähettiläs saapui Medinaan ja sen kansalla oli kaksi päivää, jolloin he ilakoivat ja pitivät hauskaa. Hän sanoi: "Mitä ne kaksi päivää ovat?" He sanoivat: "Meillä oli tapana iloita ja leikkiä noina päivinä Jahiliiyan aikana (ennen islamia). Allahin lähettiläs sanoi: "Allah on antanut teille jotakin parempaa kuin ne, ja se on Adha- ja Fitr-juhlat." 

Id al-Fitrin viettäminen alkaa yhteisrukoukseen osallistumisella ensimmäisenä päivänä auringon noustessa. Juhlapäivien aikana järjestetään virallisia vastaanottoja, vieraillaan ystävien luona, annetaan lahjoja, ostetaan uusia vaatteita ja käydään sukulaisten haudoilla. Juhla on noin 70 päivää ennen Id al-Adhaa. Suomessa juhlaa voidaan viettää moskeijan lisäksi muuallakin, kuten urheiluhalleissa.

## Ajankohta

Juhlan alkamisajankohta on sidottu uuden kuunsirpin näköhavaintoon, joten juhlan ajankohta saattaa poiketa laskennallisesta yhdellä päivällä. Koska juhlan alkaminen perustuu kuukalenteriin, se siirtyy joka vuosi noin 11 päivää suhteessa aurinkokalenteriin. Noin 30 vuoden aikana se kiertää tämän takia vuoden ympäri.

Id al-Fitr sijoittuu gregoriaanisessa kalenterissa alueen mukaan seuraaville päiville:

Lähde: 

## Kuvia

Tiedosto:Sultan Ahmed Mosque mahya3.jpg|Sulttaani Ahmedin moskeija Turkin Istanbulissa Id al-Fitrin aikaan vuonna 2006. Valoissa lukee teksti *Sevelim, Sevilelim,* eli  "Rakastakaamme ja olkaamme rakastettuja".
Tiedosto:Eid al-Fitr prayer, Suleymaniye Mosque, Istanbul - Aug 30, 2011.jpg|Id al-Fitr -rukous Istanbulin Suleimanin moskeijassa (2011).
Tiedosto:Eid al-Fitr Namaz.jpg|Id al-Fitr -rukous Intian Taj Mahal -masoulemiumilla (2015).
Tiedosto:Muslims in Britain- Eid Ul Fitr Celebrations, 1941 D5129.jpg|Iso-Britannian muslimeja Id al-Fitr -rukouksessa (1941).
Tiedosto:فرحة العيد (edited).jpg|Id al-Fitr -juhlintaa Jemenin Shibāmissa (2023).
Tiedosto:2015 07 17 Eid Celebrations-6 (19585359350).jpg|Id al-Fitr -juhlintaa Somalian Mogadishussa (2015).
Tiedosto:Eid al-Fitr in Kazan, Tatarstan.jpg|Id al-Fitr Venäjällä, Tatarstanin Kazanissa  (2025).
Tiedosto:Celebrating Eid in Tajikistan 10-13-2007.jpg|Id al-Fitr -ruokailu Keski-Aasian Tadžikistanissa (2007).
Tiedosto:Eidulfitr meal.jpg|Id al-Fitr -ruokailu Kaakkois-Aasian Malesiassa (2006).
Tiedosto:Eid celebration.jpg|Id al-Fitr Kaakkois-Aasian Singaporessa  (2006).


## Katso myös

* Islamilaiset pyhäpäivät

## Lähteet

## Aiheesta muualla

* 
*